stanford-oval/wikipedia huggingface dataset:
לימור רוז
הערות שוליים

↑  כוח שש בש, באתר אישים
↑  זוהר לא'ספקתי -ההצגה, באתר תיאטרון גושן(הקישור אינו פעיל)
↑  כתבה בנתניה נט – הסטודיו, באתר נתניה נט
↑  מקדמות DWC בישראל, באתר נתניה און-ליין
↑  יותם קורן, ‏צפו בשידור החי: מוקדמות אליפות העולם במחול, באתר ONE‏, 29 במרץ 2022
↑  נועל הזכוכית, באתר תיאטרון גושן(הקישור אינו פעיל)
↑  הלב, באתר תיאטרון גושן(הקישור אינו פעיל)
↑  אבקת הקסם, באתר תיאטרון גושן(הקישור אינו פעיל)
↑  המלך גיליאן, באתר תיאטרון גושן(הקישור אינו פעיל)
↑  הברווזון המכוער, באתר תיאטרון גושן(הקישור אינו פעיל)
↑  סיפור במגפיים, באתר תיאטרון גושן(הקישור אינו פעיל)
↑  חלום ביאליק, באתר תיאטרון גושן(הקישור אינו פעיל)
↑  ערב בשניים – אריסטו קלאסי, באתר הארץ
↑  כובע הקסמים, באתר תיאטרון גושן(הקישור אינו פעיל)
↑  מעשה בשלושה אגוזים, באתר תיאטרון ביאליק(הקישור אינו פעיל)
↑  חלום יעקב, באתר תיאטרון גושן(הקישור אינו פעיל)
↑  זוהר לא הספקתי-הצגה, באתר תיאטרון גושן(הקישור אינו פעיל)
↑  הספריה הלאומית – זוהר לא הספקתי, באתר הספריה הלאומית
↑  נעל הזכוכית, באתר תיאטרון גושן(הקישור אינו פעיל)
| --- | --- |
בקרת זהויות :  NLI: 987007597839705171  VIAF: 642146461602727731785   WorldCat (עם VIAF): 642146461602727731785 
פרס מקום ראשון לכוריאוגרפיה
תעודת הוקרה
מודל מערכת השמש בשוודיה

מודל מערכת השמש בשוודיה הוא המודל הגדול ביותר בקנה מידה אמיתי של מערכת השמש, והוא פרוש לאורכה של שוודיה באופן הממחיש את ממדיהם האמיתיים של כוכבי הלכת וגרמי השמים ואת המרחקים ביניהם.
השמש מיוצגת במודל על ידי אריקסון גלוב, היכל הספורט הלאומי של שוודיה, הממוקם בסטוקהולם. ארבעת כוכבי הלכת הפנימיים (כוכב חמה, נוגה, כדור הארץ ומאדים) ממוקמים אף הם בסטוקהולם, אך כוכבי הלכת החיצוניים (צדק, שבתאי, אורנוס ונפטון) וכן גרמי שמים אחרים המהווים חלק ממערכת השמש, פרושים צפונית לסטוקהולם, בערים שונות לאורך חופו של הים הבלטי.
קנה המידה של המודל הוא 1 ל-20 מיליון.
המודל

גרמי השמים המיוצגים במודל כוללים את השמש, כוכבי הלכת (ובחלק מהמקרים הירחים שלהם), כוכבי הלכת הננסיים וסוגים שונים של גופים אחרים, כגון שביטים, אסטרואידים וגופים טרנס-נפטוניים. רכיביו השונים של המודל עוצבו ומוקמו במרוצת הזמן על ידי אמנים שונים. כיוון שמערכת השמש כוללת גרמי שמים קטנים רבים מאוד, המודל ממשיך להתרחב ככל שנוספים אליו דגמים של גופים שמימיים אחרים.
השמש מיוצגת במודל על ידי "אריקסון גלוב", המבנה הכיפתי השני בגודלו בעולם, שקוטרו 110 מטרים. על מנת להתאים לקנה המידה שנבחר, המבנה מייצג את השמש וכן את העטרה שלה.
הערות שוליים

1 2 3 4  "Tours of Model Solar Systems" - אודות ביקור סטודנטים אמריקאים במספר מאתרי המודל בשנת 2000.
↑  אסטרואיד מחגורת האסטרואידים, שהתגלה בשנת 2000 בסטוקהולם על ידי אסטרונום שוודי.
↑  אסטרואיד קרוב ארץ מקבוצת אסטרואידי אפולו.
↑  מיוצג על ידי נקודה המשורטטת על גבי תבליט של מערכת השמש.
1 2  מיקום זה מייצג את מרחקו המרבי של השביט מהשמש.
↑  במקום מוצגים ארבעה דגמים שונים של השביט - שלושה המבוססים על ציורי ילדים, ואחד נוסף המציג את השביט כקרן לייזר העוברת דרך לבנת זכוכית.
↑  גוף טרנס-נפטוני מסוג פלוטינו, בעל תכונות של כוכב לכת ננסי.
↑  שביט-האב של מטר המטאורים המכונה הפרסאידים.
↑  גבול האזור בו רוח השמש נעה במהירות על קולית, במרחק של כ-94 שנות אור מהשמש.
מוריס דובואה

| --- | --- |
אין תמונה חופשית
 לידה:  17 ביולי 1905 ביל/ביין, שווייץ 
 פטירה:  6 בדצמבר 1997 (בגיל 92) לה לוקל, שווייץ 
 מדינה:  שווייץ 
 מידע חסיד אומות העולם
 פרסים והוקרה:  חסיד אומות העולם (2 במאי 1985) 
 קישורים חיצוניים
 יד ושם:  מוריס דובואה
 
מוריס דובואה (בצרפתית: Maurice Dubois;‏ 1905, ביל/ביין (אנ') שבקנטון ברן - 1997, לה לוקל (אנ') שבצפון-מערב שווייץ), היה חסיד אומות העולם משווייץ שפעל בצרפת.
קורות חיים

דובואה היה בנו של שען ולמד פרוונות. הוא היה חבר ב"שירות בינלאומי אזרחי" (Service Civil International)‏, ארגון לא ממשלתי בינלאומי. דובואה היה קוויקר, ובשנות השלושים היה סרבן מצפוני ועקב כך לא גויס לצבא שווייץ. בין השנים 1937–1939 היה פעיל למען הילדים שנפגעו במלחמת האזרחים בספרד.
קורות חיים > בתקופת מלחמת העולם השנייה

עם פרוץ מלחמת העולם השנייה הקים דובואה ארגון שווייצרי לסיוע לילדים בשם "סיוע שווייצרי לילדים" (Secours Suisse aux Enfants). לארגון היה סניף בטולוז. בשנת 1940 הפך סניף זה בדרום צרפת לחלק מהצלב האדום השווייצרי (אנ').
מספר ילדים יהודים נשלחו על ידי הוריהם לבלגיה אחרי ליל הבדולח כדי להבטיח את שלומם. אחרי כיבוש בלגיה על ידי גרמניה במאי 1940 ברחו ילדים אלה לצרפת. ארגון הסיוע של דובואה פרש עליהם את חסותו והם שוכנו בבניין של הארגון. דובואה ביקר את הילדים באופן סדיר, לעיתים עם אשתו, במשך שנתיים, וסייע ככל יכולתו.
באוגוסט 1942 החל איסוף יהודים ללא אזרחות צרפתית באזור, וגירושם למחנות ריכוז והשמדה. מספר ילדים יהודים שחסו בבית הארגון נעצרו והובאו למחנה ורנה. כדי לשחררם נסע דובואה לווישי ונפגש עם המרשל פייר לאוואל ועם רנה בוסקה. הוא איים להפסיק סיוע של הצלב האדום לילדים צרפתיים, למרות שאיום כזה לא היה בסמכותו והוא ידע שהצלב האדום לא יתן לו גיבוי. לבסוף שוחררו הילדים תודות להתערבותו. אשתו של דובואה, אלן, ניסתה להשיג מהצלב האדום בשווייץ אישורי כניסה לשווייץ עבור הילדים ששהו בבית הארגון, אך לשווא. לבסוף, בניגוד להוראות הממונים עליו ותוך הפרה של החוק הצרפתי, הבריח דובואה עשרות ילדים יהודים לשווייץ.
הכרה

בשנת 1995 הכיר יד ושם בדובואה בתור חסיד אומות העולם.
מוריס גיב

| --- | --- |

 לידה:  22 בדצמבר 1949 דאגלס, האי מאן 
 פטירה:  12 בינואר 2003 (בגיל 53) מיאמי ביץ', ארצות הברית 
 שם לידה:  Maurice Ernest Gibb 
 מוקד פעילות:  הממלכה המאוחדת 
 תקופת הפעילות:  1958–2002 (כ־44 שנים) 
 סוגה:  מוזיקת פופ, רוק, דיסקו 
 סוג קול:  בריטון 
 שפה מועדפת:  אנגלית 
 כלי נגינה:  גיטרה בס, פסנתר, גיטרה 
 חברת תקליטים:  פולידור רקורדס 
 בן או בת זוג:  לולו (1969–1973) 
 פרסים והוקרה:  מפקד במסדר האימפריה הבריטית (31 בדצמבר 2001) 
 פרופיל ב-IMDb
 חתימה:  
 
מוריס ארנסט גיב (באנגלית: Maurice Gibb;‏ 22 בדצמבר 1949 – 12 בינואר 2003) היה מוזיקאי, זמר, פזמונאי ומפיק מוזיקלי בריטי, שזכה לתהילה כחבר להקת הבי ג'יז. על אף שאחיו הבכור בארי גיב ואחיו התאום רובין גיב היו הזמרים הראשיים של הלהקה, ברוב אלבומיהם נכללו לפחות שיר אחד או שניים המציגים את שירתו הראשית של מוריס, כולל "Lay It on Me", "Country Woman" ו-"On Time".
ביוגרפיה ופעילות

מוריס גיב נולד בדאגלס. הוא אחיו הצעיר של בארי גיב, אחיו הגדול של אנדי גיב, ואחיו התאום של רובין גיב, אשר צעיר ממנו ב-35 דקות. הוא התחיל את קריירת המוזיקה שלו בשנת 1955 במנצ'סטר שבאנגליה, והצטרף ללהקת Rattlesnakes, שהפכה מאוחר יותר ל-Bee Gees בשנת 1958 כאשר הם עברו לאוסטרליה. הם חזרו לאנגליה, שם זכו לתהילה עולמית. היה נשוי לכוכבת הפופ, לולו הבריטית.
מותו

מוריס התמוטט ב-9 בינואר 2003. הוא הובהל לבית חולים ועבר ניתוח בטן, הוא אושפז במצב קריטי אך יציב במשך שלושה ימים אך נפטר מהתקף לב ב-12 בינואר 2003. הרופאים קבעו את מותו בבית חולים בבוקר של אותו יום. בעקבות מותו הבלתי צפוי של גיב בשנת 2003, בנו אסף את הפרס שלו בארמון בקינגהאם בשנת 2004.
הערות שוליים

↑  מוריס גיב הלך לעולמו, באתר ynet, 12 בינואר 2003
| --- | --- |
בקרת זהויות :  NLI: 987007302973005171  PLWABN: 9810587412305606  BIBSYS: 5025284  BNE: XX844330  BnF: cb14825784h (data)  CiNii: DA12199768  GND: 128676264  ICCU: LO1V267338  ISNI: 0000 0001 1085 4913  LCCN: n88618836  LNB: 000097926  MusicBrainz: 00ef990b-098d-4bf6-897b-708e35638854  NDL: 001167162  NKC: ola2002151338  NTA: 07075960X  SUDOC: 079895786  Trove: 584657  VIAF: 116660164   WorldCat (עם VIAF): 116660164 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
מודל הייזנברג (קוונטי)

מודל הייזנברג הקוונטי הוא מודל מתמטי במכניקה סטטיסטית המשמש למחקר של נקודות קריטיות ומעברי פאזה במערכות מגנטיות, כאשר הספינים של מערכות אלו מיוצגים קוונטית.
תיאור המודל

בדומה ל-מודל איזינג, גם במודל זה, עבור סריג בעל d ממדים, בכל נקודת סריג מצוי מומנט מגנטי, או 'ספין' S, אשר ערכו הוא בינארי (לרוב מיוצג בתור 1 + ו 1-), כאשר בייצוג מרחבי הספין מתואר כחץ שמצביע "מעלה" או "מטה". הספינים מקובעים לנקודות הסריג ואינם יכולים לנוע, אך יכולים לשנות את ערכם מערך בינארי אחד לשני, בהתאם לאינטראקציה ביניהם.
מסיבות קוונטיות (ראה אינטראקציית שחלוף) הצימוד בין 2 מומנטים מגנטיים כאשר הם מיושרים לאותו כיוון, גורם למערכת להימצא ברמת אנרגיה נמוכה מינימלית. תחת הנחה זו (כך שאינטראקציות מגנטיות אלו קורות רק בין מומנטים מגנטיים צמודים) ההמילטוניאן של המערכת מוגדר כך:
כאשר  J הוא קבוע הצימוד עבור מודל חד־ממדי המכיל  N מומנטים מגנטיים, אשר מיוצגים על ידי ווקטורים קלאסיים (או ספינים) σj בכפוף לתנאי שפה מחזורי  \sigma _{N+1}=\sigma _{1}.
מודל הייזנברג הוא מודל יותר מציאותי יחסית למודלים אחרים בכך שהוא מתייחס לספינים קוונטית, על ידי החלפת אופרטור הספין הקלאסי באופרטור קוונטי (מטריצות פאולי של ספין 1/2), ובהחלפת קבוע הצימוד החד־ממדי  J בקבועי הצימוד  J_{x},J_{y}, ו-  J_{z} עבור 3 ממדים. לאחר ביצוע החלפות אלו ההמילטוניאן (1) מוגדר כך:
כאשר  h מייצג שדה מגנטי חיצוני עם תנאי שפה מחזוריים ב-ספין  s=1/2 ואילו   \sigma _{j}^{x},  \sigma _{j}^{y}  , \sigma _{j}^{z}  מייצגות את מטריצות הספין המוגדרות על ידי מטריצות פאולי:
פתרון המודל

ההמילטוניאן פועל על מכפלה טנזורית  (\mathbb {C} ^{2})^{\otimes N} של ממד  2^{N}. המטרה היא להעריך את ספקטרום  
האנרגיה שעבורו התרמודינמיקה של המערכת ניתנת לניתוח ו-פונקציית החלוקה ניתנת לחישוב. תת-המודל הידוע ביותר של מודל הייזנברג הוא מודל הייזנברג XXZ, עבור המקרה שבו  J=J_{x}=J_{y}\neq J_{z}=\Delta . מודל הייזנברג של ספין  s=1/2 בממד אחד ניתן לפתרון מדויק על ידי שיטת אנסאץ (ניחוש מושכל).
השלכות המודל

הפיזיקה של מודל הייזנברג תלויה באופן מובהק בסימן של  J קבוע הצימוד ובממד של המרחב:
עבור  J>0 (חיובי) - רמת האנרגיה הבסיסית, קרי רמת האנרגיה הנמוכה ביותר היא תמיד פרומגנטית.
עבור  J>0 (שלילי) - רמת האנרגיה הבסיסית, קרי רמת האנרגיה הנמוכה ביותר היא אנטי פרומגנטית ב-2 ו-3 ממדים, כאשר רמת האנרגיה הבסיסית מחושבת ע"פ מודל הובארד. בממד אחד מידת האנטי פרומגנטיות של מודל הייזנברג תלויה בספין של המומנטים המגנטיים:
עבור  S=K (ספין שלם) - קיים רק סדר קצר טווח.
עבור  S={K \over 2} (ספין חצי - שלם) - קיים גם סדר ארוך טווח.
השלכה נוספת של המודל נוגעת לאנטרופיה של שזירה קוונטית. הדרך לתאר זאת היא לחלק את רמת האנרגיה הבסיסית לבלוק (הכולל מספר ספינים עוקבים) וסביבה (שאר רמת האנרגיה הבסיסית). האנטרופיה של הבלוק יכולה להיחשב כאנטרופיה של שזירה קוונטית. בטמפרטורה אפס באזור הקריטי (בגבול התרמודינמי) האנטרופיה עולה לוגריתמית בהתאם לגודל הבלוק. כאשר הטמפרטורה עולה, התלות הלוגריתמית משתנה לתלות ליניארית. עבור טמפרטורה גבוהה, התלות הליניארית נובעת מהחוק השני של התרמודינמיקה.
ראו גם

מודל הייזנברג (קלאסי)
אינטראקציית שחלוף
אינטראקציית RKKY
DMRG של מודל הייזנברג
מודל רוטור קוונטי
מודל t-J
מודל מג'ומדר - ג'וש
מודל AKLT
מודל J1 J2
| מכניקה סטטיסטית |
| --- | --- | --- |
| תאוריה | עקרון גידול האנטרופיה • ergodic theory |  |
| תרמודינמיקה סטטיסטית | צברים • פונקציית חלוקה • משוואות מצב • פוטנציאלים תרמודינמיים: (U • H • F •‏ G) • קשרי מקסוול |  |
| מודל סטטיסטי | Ferromagnetism models (איזינג • פוטס • הייזנברג • חלחול EN) • חלקיקים בעלי שדה כוחות (כוחות דלדול EN  • פוטנציאל לנארד-ג'ונס) |  |
| גישות מתמטיות | משוואת בולצמן • משפט־H • משוואת ולסוב • מדרג BBGKY • תהליך סטוכסטי • תורת שדה ממוצע ותורת השדות הקונפורמית |  |
| תופעות קריטיות | מעבר פאזה • אקספוננט קריטי (מרחק קורלציה • size scaling) |  |
| אנטרופיה | בולצמן • שאנון • צאליס • רניי • פון נוימן |  |
| יישומים | תורת השדות הסטטיסטית (חלקיקים יסודיים • נוזלי־על)  • פיזיקה של חומר מעובה • מערכות מורכבות (כאוס • תורת האינפורמציה • אנטרופיה בתרמודינמיקה ובתורת האינפורמציה • מכונת בולצמן) |  |
הערות שוליים

↑  Universality of Entropy Scaling in 1D Gap-less Models (עמ' 4), ‏2 בפברואר 2008 (באנגלית)
מד עובי ציפוי

דוגמה למכשיר מד עובי ציפויי
מד עובי ציפוי הוא מכשיר מדידה המיועד למדידת עובי ציפוי על מתכת ברזלית ואל-ברזלית.
המכשיר פועל על עיקרון מדידה של זרם חשמלי (במתכות ברזליות) שנשלח מקצה המכשיר לחומר, ובמתכות אל-ברזליות הוא פועל על עיקרון של מיגנוט, ובכך יכול למדוד את הציפוי על המתכת ברמת דיוק של 0.0005 מילימטר. ישנן שיטות נוספות למדידת עובי ציפוי.
המכשיר מיועד למדידית עוביים של הציפויים הנפוצים ביותר בתעשיית המתכת: פלסטיק, צבע, אלגון, ורנית ועוד.
דוגמה: אם יצרן של מקררים צריך לבצע צביעה תוך כדי היצור, עליו לבצע את מדידת עובי ציפוי הצבע כדי שיעמוד בתקנים ולא יצבע יתר על המידה.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מודל מקסוול גרנט

הטופולוגיה של תערובת במודל מקסוול גרנט. התנאי הבסיסי לתקפות המודל הוא a<<b<<λ
מודל מקסוול גרנט הוא מודל פיזיקלי, המתאר את המקדם הדיאלקטרי של תערובת המורכבת משני חומרים, בעלי מקדם דיאלקטרי שונה, כל זמן שניתן להתייחס אל אחד החומרים כמארח ולשני כמתארח, אילוח או זיהום. מודל זה מכונה גם לעיתים "נוסחת מקסוול גרנט" או "כלל הערבוב של מקסוול גרנט". עיקר חשיבותו של מודל זה בפיזיקה בת ימינו, היא באפיון המקדם הדיאלקטרי של תרכובות ננומטריות (nano-composites). תרכובות אלו, הן למעשה חומר אשר בתוכו מפוזרים ננו-גבישים.
המודל הוצג בשנת 1904 על ידי ג'יימס קלרק מקסוול גרנט, פיזיקאי בריטי הנקרא על-שם הפיזיקאי הנודע ג'יימס קלרק מקסוול. אביו של מקסוול גרנט, ויליאם גרנט, היה פרופ' לפיזיקה ועבד יחד עם מקסוול במעבדות קוונדיש בהן עבד מקסוול בסוף ימיו. לאות התפעלות ממקסוול, קרא וויליאם לבנו על שמו.
המודל והנחותיו

המודל נכנס תחת הקטגוריה של effective medium approximation, ‏
מודלים המספקים קירוב של תכונה מאקרוסקופית אפקטיבית לתווך מורכב.
מודל מקסוול גרנט דן במקרה ובו ישנו תווך הומוגני, אשר מפוזרים בו בצורה הומוגנית ואיזוטרופית, מזהמים כדוריים מחומר אחר. המודל מספק את המקדם הדיאלקטרי האפקטיבי של תערובת כזו, תחת מספר הנחות:
הרדיוס של הכדורים (המסומן ב-a) הרבה יותר קטן מהמרחק האופייני בין הכדורים (המסומן ב-b).
המרחק האופייני בין הכדורים הרבה יותר קטן מאורך הגל של השדה האלקטרומגנטי (המסומן ב-λ) שלגביו מעוניינים במקדם הדיאלקטרי.
סף תקפות המודל: ישנן דעות שונות לגבי השאלה מתי המודל תקף. ישנם המגדירים שהשבר הנפחי של המזהמים מכלל הנפח של התערובת קטן מ-20% וישנם אשר מסתפקים בהגדרה "שבר נפחי קטן".
ע"פ המודל, תחת התנאים האלה המקדם הדיאלקטרי האפקטיבי יהיה:  \varepsilon _{eff}\,=\,\varepsilon _{m}\,{\frac {\varepsilon _{i}(1+2\delta )-\varepsilon _{m}(2\delta -2)}{\varepsilon _{m}(2+\delta )+\varepsilon _{i}(1-\delta )}}
כאשר  \varepsilon _{eff} הוא המקדם הדיאלקטרי האפקטיבי,  \varepsilon _{i} המקדם הדיאלקטרי של החומר ממנו עשויים המזהמים,  \varepsilon _{m} המקדם הדיאלקטרי של החומר המארח ו- \delta  הוא השבר הנפחי.
הרחבות למודל

לקראת סוף המאה העשרים, החלה התפתחות רבה בייצור ננו-גבישים בצורה מבוקרת, מבחינת הגודל והצורה ועוד. התפתחות זו גרמה ל"תהילה מחודשת" של מודל מקסוול גרנט עקב הרלוונטיות המחודשת שלה. עקב כך פותחו מודלים מורחבים למקרים מורכבים יותר:
מודל לא ליניארי - מודל מורחב המספק את הסוספטיביליות החשמלית מסדרים גבוהים יותר, כאשר אחד החומרים (המארח או המזהמים) או שניהם אינם ליניאריים מבחינה אופטית (ראה - אופטיקה לא ליניארית).
מודל לא איזוטרופי - מודל מורחב המספק את המקדם הדיאלקטרי במקרה שבו המזהמים אינם כדוריים.
לקריאה נוספת

המאמר המקורי של מקסוול גרנט: J.C.M. Garnett, "Colours in metal glasses and in metallic films", Philosophical Transactions of the Royal Society of London, Vol. 203, pp. 385-420, 1904
סוספטביליות לא ליניארית: R.W. Boyd, J.E. Sipe, "Nonlinear Susceptibility of Composite Optical Materials in the Maxwell Garnett Model", Physical Review A, Vol. 46, august 1992,
סקירה על כל הנושא כולל על מזהמים לא איזוטרופיים: Ari Sihvola, Electromagnetic Mixing Formulas and Applications, Institution of Electrical Engineers in London ,1999
הערות שוליים

↑  מתוך מאמר על מקסוול בכתב העת Mathematics Today: http://www.clerkmaxwellfoundation.org/Maxwell-4-MathsToday.pdf.
↑  לנושא זה אין עדיין תרגום מספק לעברית, אף כי ניתן לראות ערך בנושא בוויקיפדיה באנגלית
מחויצי זימים

| מחויצי זימים |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
תת־מחלקה:: מחויצי זימים
שם מדעי
 Elasmobranchii
כנפתנים שוחים.
מחויצי זימים (שם מדעי: Elasmobranchii) היא תת-מחלקה במחלקת דגי הסחוס של יצורים ימיים. תת-מחלקה זו כוללת את דמויי כריש (ובהם הכרישיים והעמלצים) והבטאים. זו אחת משתי תת-מחלקות של דגי סחוס, לצד כסויי הזימים שבתוכה סדרת הכימראים.
לבני קבוצה זו זימים בעלי פתח חיצוני ומכאן שמם והם מכילים בין 5 ל-7 זימים. עורם דק ומחוספס, עוזר להם לנוע במהירות וגופם בעל עצמות עשויות סחוס (כמו האוזניים) ולא עצמות. האזור היחיד בגופם שעשוי מעצם הוא השיניים החדות.
אלו דגים גדולים ומרשימים בהרבה מקרים וכוללים גם את שני הדגים הגדולים בעולם: כריש לווייתני ששוקל עד 21 טון ומגיע לאורך 12.6 מטר וכריש ענק שאורכו 12 מטר ומשקלו 16 טון.
דגים אלה הם טורפי-על באוקיינוסים ותוקפים דגים קטנים מהם. כל בני הקבוצה הם טורפים, אוכלי נבלות או מסנני פלנקטון.
מיון

תת-מחלקה מחויצי זימים (Elasmobranchii)
אינפרא-מחלקה כרישים עילאיים (Neoselachii)
אולטרא-סדרה דמויי כריש (Selachimorpha)
סדרה Cladoselachiformes - נכחדה
סדרה קסנקנתידה (Xenacanthida) - נכחדה
סדרה היבודונטים (Hybodontiformes) - נכחדה
על-סדרה כרישים גלניים (Galeomorphii)
סדרה כרישאים (Carcharhiniformes)
סדרה דמויי עמלץ (Lamniformes)
סדרה זנבתנאים (Orectolobiformes)
סדרה הטרודונטאים (Heterodontiformes)
על-סדרה בעלי קוץ (Squalea)
סדרה מגרנאים (Pristiophoriformes)
סדרה קוצנאים (Squaliformes)
סדרה מלאך ימיים (Squatinidae)
סדרה שש זימאים (Hexanchiformes)
סדרה Protospinaciformes - נכחדה
על-סדרה בטאים (Batoidea)
סדרה טחנאים (Myliobatiformes)
סדרה מסורנאים (Pristiformes)
סדרה תריסנאים (Rajiformes)
סדרה גיטרנאים (Rhiniformes)
סדרה Sclerorhynchiformes - נכחדה
סדרה חשמלנאים (Torpediniformes)
סדרה רינופריסטיים (Rhinopristiformes)
גלריה

זנבתן מנומר
עמלץ לבן
Cephaloscyllium laticeps
כריש שורי
Squatina australis
Pristiophorus japonicus
מנטת השונית
אורובטיס ג'מייקנסיס
Urogymnus asperrimus
חשמלן עינוני (Torpedo torpedo)
מחבטן הספירים
מגן אסטרטגי

סמל מערך ההגנה הקרקעית (הגנ"ק)
מגן אסטרטגי הוא תפקיד ארגון ומנהלה בצבא הגנה לישראל, השייך למערך ההגנה הקרקעית. תפקיד זה נמצא בחיל האוויר הישראלי ובחיל הים. ההכשרה הראשונה לתפקיד החלה בשנת 2013.
על התפקיד

לאחר שנערכה בדיקה מקיפה בתחום האבטחה, הוחלט להחליף את תפקיד מאבטחי המתקנים ולשכלל את תפקידם לתפקיד זה. מטרת התפקיד היא לשמש הגנה על נכסים אסטרטגיים למדינת ישראל שנמצאים בבסיסי צבא הגנה לישראל השונים. התפקיד כולל מגוון מקצועות, ביניהם מפקדי כיתות, קציני הגנ"ק ומפעילות מכלול הגנ"ק. ההכשרה לתפקיד זה התבצעה לראשונה ביוני 2013 בחיל הים ובדצמבר באותה שנה בחיל האוויר הישראלי.
בחיל האוויר הישראלי תפקיד זה נחשב כתומך לחימה, לכן הוא דורש פרופיל 64 ומעלה, לעומת חיל הים שבו התפקיד דורש פרופיל 45 ומעלה בלבד. המתאימים לתפקיד עוברים כנס בו מסבירים על התפקיד ומבצעים ראיון אישי. מסלול התפקיד כולל טירונות רובאי 03 והכשרה של שישה שבועות, שבחיל האוויר הישראלי מתבצעת בביסל"ח 314.
במסגרת ההכשרה בביסל"ח 314 החיילים עוברים תוכני שדאות, קליעה, אימוני שטח פתוח, תרגולות והדמיות תרחישי הגנ"ק וניתוחי אירוע. בסיומה הם מוכשרים לרובאי 03 ומשובצים לבסיסים שונים: חיילי חייל האוויר הישראלי משובצים לבסיסי זרוע האוויר, ואילו חיילי חייל הים משובצים לבה"ד חיל הים. במסגרת התפקיד החיילים מחולקים לכיתות כוננות, דרכן הם מבצעים משימות מבצעיות יזומות, מסכלים איומים, עושים מארבים ועוד.
במהלך השירות בתור מגן אסטרטגי ניתן לצאת לקורסים בתפקידים שונים, ביניהם פיקוד, מפעילי חדר כושר ומדריכי קרב מגע.
ראו גם

מערך ההגנה הקרקעית
הערות שוליים

↑  מתן מלמד, חיל הים משנה את מערך האבטחה בבסיסים, באתר חיל הים, 10 ביוני 2013
1 2 3  אליה לויטן, מגנים על החיל, באתר חיל האוויר הישראלי, 10 במאי 2016
↑  מגן אסטרטגי, באתר חיל האוויר הישראלי
↑  מגן אסטרטגי, באתר חיל הים
↑  מגן אסטרטגי, באתר יחידת מיטב
מארק קרוסאס

מארק קרוסאס אי לוקה (בקטלאנית: Marc Crosas i Luque, נולד ב-9 בינואר 1988 בסאנט פליו דה גווישולס שבספרד) הוא כדורגלן עבר ספרדי-קטלאני ששיחק בעמדת הקשר האחורי. קרוסאס, שגדל במחלקת הנוער של ברצלונה, שיחק באירופה בקבוצות אולימפיק ליון, סלטיק ווולגה ניז'ני נובגורוד, לפני שעבר למקסיקו, שם שיחק במשך מספר שנים והתאזרח. לאחר פרישתו ממשחק החל לעבוד כפרשן ואנליסט כדורגל.
קריירה כשחקן > קריירת נבחרות

בעודו שחקן במחלקת הנוער של ברצלונה, שותף קרוסאס במשחקיה של נבחרת ספרד עד גיל 17. בהמשך שיחק במדי הנבחרת עד גיל 19 במסגרת טורניר טולון הידידותי. לבסוף, ב-27 במרץ 2009 ערך הופעה בודדת במשחק ידידות במדי הנבחרת הצעירה. בהמשך דרכו לא זומן לנבחרת הבוגרת של ספרד.
כקטלאני, השתתף במספר משחקי ידידות של נבחרת קטלוניה, הנבחרת הלא רשמית של הקהילה האוטונומית.
חיים אישיים

קרוסאס הוא בן דודו של אלברט ז'ורקרה, שהיה שוערה של ברצלונה במהלך העשור הראשון של המאה ה-21.
תארים

אליפות צרפת: 2007/2008
הגביע הצרפתי: 2007/2008
גביע הליגה הסקוטית: 2008/2009
אליפות מקסיקו: קלאוסורה 2012
הערות שוליים

↑  Crosas buoyed by Celtic reception,‏ BBC Sport,‏ 11.8.2008
1 2  Volga sign midfielder Marc Crosas from Celtic,‏ BBC Sport,‏ 18.2.2011
↑  Santos presentó al refuerzo Marc Crosas,‏ emsavalles.com,‏ 13.1.2012
↑  Sounders 2 - Santos Laguna 1 : First Leg Highlights, Stats, Quotes,‏ Dave Clark,‏ SB Nation - Sounder at Heart,‏ 8.3.2012
↑  Marc Crosas, el 'primo' del vestuario,‏ ספורט, 27.7.2006
לייטון יואיט

| --- | --- |

 לידה:  24 בפברואר 1981 (בן 43) אדלייד, אוסטרליה
 מדינה:  אוסטרליה
 מקום מגורים:  סידני, אוסטרליה
 בן או בת זוג:  Bec Hewitt (2005–?) 
 גובה:  1.80 מטר
 יד חובטת:  ימין
 פעילות כמקצוען:  1998–2016 (כ־18 שנים) 
 סה"כ פרסים שצבר:  20,889,965 דולר אמריקאי 
 יחידים
 מאזן קריירה:  616–262 
 דירוג שיא:  1 (19 בנובמבר 2001)
 זכיות בטורנירים:  26
 זוגות
 מאזן קריירה:  125–96 
 דירוג שיא:  18 (23 באוקטובר 2000)
 זכיות בטורנירים:  2
 שיאי גראנד סלאם
 זכיות 2
 אליפות אוסטרליה הפתוחה:  גמר (2005)
 אליפות צרפת הפתוחה:  רבע גמר (2001, 2004)
 וימבלדון:  זכייה (2002)
 אליפות ארצות הברית הפתוחה:  זכייה (2001)
 
לייטון גלין יואיט (באנגלית: Lleyton Glynn Hewitt; נולד ב-24 בפברואר 1981 באדלייד שבאוסטרליה) הוא טניסאי עבר מקצוען אוסטרלי. הוא דורג ראשון בעולם החל ב-19 בנובמבר 2001 לפי דירוג ה-ATP. הוא החזיק בתואר זה 75 שבועות ברציפות (עד 27 באפריל 2003), הרצף השמיני באורכו בהיסטוריה. היה גם השחקן הצעיר ביותר שדורג במקום הראשון בדירוג העולמי לאחר שהעפיל לפסגת הדירוג בגיל 20 שנה ו-8 חודשים. שיא זה נשבר על ידי קרלוס אלקרז לאחר שזכה בגיל 19 וארבעה חודשים באליפות ארצות הברית הפתוחה בספטמבר 2022 ועלה למקום הראשון בעולם.
הוא זכה ב-26 טורנירים בקריירה, שניים מתוכם טורניר גראנד סלאם, אליפות ארצות הברית (2001) ואליפות וימבלדון (2002)
קריירה > השנים הראשונות

יואיט זכה בטורניר ה-ATP הראשון שלו כבר ב-1998 בטורניר אדלייד. רק ארון קריקסטיין (שזכה בטורניר ה-ATP בתל אביב ב-1983) ומייקל צ'אנג (שזכה בטורניר סן פרנסיסקו ב-1988) היו צעירים יותר ממנו כשזכו בטורניר מסבב ה-ATP. בשנת 2000 זכה יואיט בטורניר הזוגות באליפות ארצות הברית הפתוחה, יחד עם מקס מירני מבלארוס.
קריירה > השנים הראשונות > זכייה באליפות ארצות הברית הפתוחה

בשנת 2001 זכה יואיט בטורניר היחידים של אליפות ארצות הברית הפתוחה, לאחר שניצח בגמר את פיט סמפראס מארצות הברית ב-3 מערכות 7–6(7–4), 6–1, 6–1. ב-19 בנובמבר אותה שנה עלה למקום הראשון בעולם.
קריירה > השנים הראשונות > זכייה בוימבדלון

בשנת 2002 המשיך יואיט את ההצלחה עם זכייה בווימבלדון. בגמר גבר יואיט ב-3 מערכות, 1-6, 3-6, 2-6 על דוד נלבנדיאן מארגנטינה המפתיע, שעבר לראשונה בקריירה את הסיבוב השלישי בטורניר גראנד סלאם. יואיט היה לשחקן הקו האחורי הראשון שזוכה בטורניר מאז אנדרה אגאסי ב-1992, בטורניר שמאופיין בשיטת "Serve and Volley" (הגש ורוץ לרשת).
קריירה > 2003

את שנת 2003 פתח יואיט בזכייה בטורניר אינדיאן וולס מול המדורג ראשון בעולם לשעבר גוסטבו קוורטן, אך בטורניר בהמשך נחל כישלון צורב כשניסה להגן על תארו בווימבלדון. יואיט הודח כבר בסיבוב הראשון על ידי איבו קרלוביץ' שעלה מהמוקדמות, והפך לאלוף השני בלבד בתולדות הטורניר שמודח בסיבוב הראשון. לאחר וימבלדון הודח יואיט בסיבובים המוקדמים של שני טורנירי ATP נוספים, ובאליפות ארצות הברית הודח בשלב רבע הגמר על ידי חואן קרלוס פררו הספרדי. לקראת סיום השנה שיחק רק בגביע דייוויס, כשבתקופה זו הוסיף 7 קילוגרם למשקלו בעקבות מיעוט המשחקים. בשנה זו זכה בתואר 'איש השנה הצעיר של אוסטרליה' (אנ').
קריירה > 2004

בשנת 2004 הפך יואיט לשחקן הראשון שהודח על ידי מי שעתיד להיות אלוף הטורניר בכל ארבעת טורנירי הגראנד סלאם. באליפות אוסטרליה הפתוחה הוא הפסיד בסיבוב הרביעי לרוג'ר פדרר השווייצרי, באליפות צרפת הפתוחה הוא הודח ברבע הגמר על ידי גסטון גאודיו, בווימבלדון הוא הודח על ידי פדרר בשלב רבע הגמר ובארצות הברית נכנע רק בגמר הטורניר, גם הפעם לרוג'ר פדרר. בגמר גביע המאסטרס של אותה העפיל יואיט לשלב הגמר, שם שוב פגש את פדרר, כשגם הפעם ידו של השווייצרי הייתה על העליונה.
קריירה > 2005

בתחילת 2005 זכה יואיט בטורניר מדיבנק בסידני, טורניר הכנה לאליפות אוסטרליה. באליפות הוא ניצח את המדורג שני בעולם אנדי רודיק בדרך לגמר, שם הפסיד לרוסי מאראט סאפין. את אליפות צרפת הוא החמיץ עקב פציעה, ובווימבלדון הפסיד בחצי הגמר לרוג'ר פדרר, כמו גם באליפות ארצות הברית. יחד עם טורנירי 2004, הפסיד יואיט בכל שבעת טורנירי הגראנד סלאם האחרונים בהם השתתף לאלוף שבדרך. יואיט החליט לפרוש מגביע המאסטרס של אותה שנה כדי להיות לצד אשתו בק שכרעה ללדת, וגסטון גאודיו תפס את מקומו.